
PËR DHËNIEN NË PËRDORIM, PA SHPËRBLIM, TË NJË SIPËRFAQEJE PREJ 371.41 m2, NË PËRGJEGJËSI ADMINISTRIMI TË AGJENCISË KOMBËTARE TË SHOQËRISË SË INFORMACIONIT, QENDRËS “PROTIK”, TIRANË

Në mbështetje të nenit 100 të Kushtetutës, të nenit 901 e vijues të Kodit Civil, të nenit 4 të ligjit nr. 8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit për Inovacionin dhe Teknologjinë e Informacionit e të Komunikimit, Këshilli i Ministrave

VENDOSI:

1. Dhënien në përdorim, pa shpërblim, të sipërfaqes prej 371.41 m2, në përgjegjësi administrimi të Agjencisë Kombëtare të Shoqërisë së Informacionit, qendrës “PROTIK”, Tiranë, për një afat prej 5 (pesë) vitesh, sipas planimetrisë dhe planvendosjes të paraqitur në shtojcën 1, që i bashkëlidhet këtij vendimi.
2. Autorizohet Ministri për Inovacionin dhe Teknologjinë e Informacionit e të Komunikimit që të lidhë aktmarrëveshjen përkatëse me qendrën “PROTIK”, sipas legjislacionit në fuqi.
3. Ngarkohet Kryeministria dhe Ministri për Inovacionin dhe Teknologjinë e Informacionit e të Komunikimit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

